**КОМИ РЕСПУБЛИКАЛӦН ОЛАНПАС**

**Коми Республикаса Оланподулӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2015 вося йирым тӧлысь 22 лунӧ

**1 статья.** Пыртны Коми Республикаса Оланподулӧ (Коми Республикаса Медвылыс Сӧветлӧн индӧд-тшӧктӧмъяс, 1994, 2 №, 21 ст.; Коми Республикаса канму власьт органъяслӧн индӧд-тшӧктӧмъяс, 1996, 1 №, 438 ст.; 2 №, 452 ст.; Республика, 1997, моз тӧлысь 28 лун; Коми Республикаса канму власьт органъяслӧн индӧд-тшӧктӧмъяс, 1998, 5 №, 834 ст.; 9 №, 913 ст.; 914 ст.; 1999, 2 №, 1026 ст.; 8 №, 1135 ст.; 2000, 9 №, 1360 ст.; 10 №, 1383 ст.; 2001, 3 №, 1560 ст.; 6 №, 1630 ст.; 2002, 1 №, 1856 ст.; 9 №, 2071 ст.; 2003, 4 №, 2468 ст.; 8 №, 2608 ст.; 2004, 4 №, 3088 ст.; 10 №, 3467 ст.; 11 №, 3542 ст.; 2005, 12 №, 4114 ст.; 4115 ст.; 2006, 1 №, 4188 ст.; 9 №, 4542 ст.; 2007, 3 №, 4731 ст.; 8 №, 4931 ст.; 9 №, 4983 ст.; 12 №, 5270 ст.; 2008, 2 №, 7 ст.; 5 №, 206 ст.; 2009, 11 №, 168 ст.; 16 №, 258 ст.; 20 №, 350 ст.; 33 №, 606 ст.; 49 №, 986 ст.; 2010, 16 №, 299 ст.; 50 №, 1429 ст.; 2011, 37 №, 980 ст.; 2012, 31 №, 693 ст.; 2013, 10 №, 207 ст.; 41 №, 797 ст.; 2015, 7 №, 66 ст.) татшӧм вежсьӧмъяс:

1. 73 статьяын:

1) 6 пункт гижны тадзи:

“6) ладмӧдӧ Коми Республикаса Веськӧдлан котырӧн Веськӧдлысьӧс; Коми Республикаса Веськӧдлан котырӧн Веськӧдлысьӧс Медводдза вежысьӧс; Коми Республикалӧн сьӧм овмӧс министрӧс; Россия Федерацияын да сылӧн субъектъясын, йӧзмуса канму мутасъясын Коми Республикаӧс петкӧдлысьясӧс чинӧ индӧм кузя Коми Республикаса Юралысьӧн пыртӧм вӧзйӧмъяс;”.

2) содтыны татшӧм сюрӧса 61 пункт:

“6) индӧ чинӧ да мездӧ чинысь Коми Республикаын морт инӧдъяс торъя дорйысьӧс;”.

2. 78 статьяса медводдза юкӧнын “быть колӧ кутчысьны дзескӧдӧмъясӧ” кывъяс вежны “кутчысьӧ дзескӧдӧмъясӧ да могъясӧ” кывъясӧн.

3. 83 статьяын “дзескӧдӧмъяс” кыв бӧрын содтыны “да кутӧдъяс” кывъяс.

4. 84 статьяын:

1) 2 пунктын “войтыркостса да” кывъяс киритны;

2) 7 пункт гижны тадзи:

“7) пыртӧ Коми Республикаса Каналан Сӧветӧ сӧгласуйтӧм вылӧ Коми Республикаса Веськӧдлан котырӧн Веськӧдлысьӧс; Коми Республикаса Веськӧдлан котырӧн Веськӧдлысьӧс Медводдза вежысьӧс; Коми Республикалӧн сьӧм овмӧс министрӧс; Россия Федерацияын да сылӧн субъектъясын, йӧзмуса канму мутасъясын Коми Республикаӧс петкӧдлысьясӧс чинӧ индӧм кузя вӧзйӧмъяс;”.

5. 861 статьяса мӧд юкӧн гижны тадзи:

“Коми Республикаса Юралысьлысь могъяс недыр олӧмӧ пӧртысьлӧн абу инӧдыс дугӧдны Коми Республикаса Каналан Сӧветлысь удж, пыртны Коми Республикаса Оланподув вежӧм йылысь вӧзйӧмъяс.”.

6. 88 статья гижны тадзи:

**“88 статья**

Сэк, кор Коми Республикаса Юралысь мыйкӧ дыра (висьӧм, отпуск вӧсна) оз вермы збыльмӧдны ассьыс могъяссӧ, найӧс збыльмӧдӧ Коми Республикаса Веськӧдлан котырӧн Веськӧдлысь либӧ, кор сійӧ абу, - Коми Республикаса Веськӧдлан котырӧн Веськӧдлысьӧс Медводдза вежысь, федеральнӧй оланпасӧн урчитӧм случайяс кындзи.

Коми Республикаса Веськӧдлан котырӧн Веськӧдлысь либӧ, кор сійӧ абу, - Коми Республикаса Веськӧдлан котырӧн Веськӧдлысьӧс Медводдза вежысь тайӧ статьяса медводдза юкӧнын индӧм случайяс дырйи збыльмӧдӧ Коми Республикаса Юралысьлысь став уджмогсӧ, татшӧмъясысь кындзи, кыдзи:

1) дугӧдны Коми Республикаса Каналан Сӧветлысь удж;

2) пыртны Коми Республикаса референдум нуӧдӧм йылысь, Коми Республикаса Оланподув вежӧм йылысь вӧзйӧмъяс;

3) лӧсьӧдны Коми Республикаса Веськӧдлан котыр;

4) примитны Коми Республикаса Веськӧдлан котыр чӧвтӧм йылысь помшуӧм;

5) урчитны Коми Республикаса олӧмӧ пӧртысь власьт органъяс тэчас;

6) индыны чинъясӧ Коми Республикаса олӧмӧ пӧртысь власьт тэчасын Коми Республикаса чина йӧзӧс Коми Республикаса оланпас серти.”.

7. 91 статьяса коймӧд да нёльӧд юкӧнъяс гижны тадзи:

“Коми Республикаса Веськӧдлан котыр ӧтвылысь уджалӧ канму власьт федеральнӧй органъяскӧд, Россия Федерацияса мукӧд субъектлӧн канму власьт олӧмӧ пӧртысь органъяскӧд, Коми Республикаса канму власьт органъяскӧд, меставывса асвеськӧдлан органъяскӧд да организацияяскӧд.

Коми Республикаса Веськӧдлан котырлӧн федеральнӧй оланпастэчас серти, Коми Республикаса оланпастэчас серти аслас уджмогъясын эм инӧд нуӧдны сёрнитчӧмъяс, кырымавны сёрнитчӧмъяс да артмӧдчӧмъяс, а сідзжӧ нуӧдны сёрнитчӧмъяс да кырымавны войтыркостса да ортсы экономическӧй йитӧдъяс йылысь артмӧдчӧмъяс.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун мысти.

Коми Республикаса Юралысьлысь С.А. Гапликов

могъяс недыр олӧмӧ пӧртысь

Сыктывкар

2015 вося йирым тӧлысь 23 лун

67-РЗ №